ΤΗΛΕΞΕΤΑΣΕΙΣ ΜΗΧΑΝΙΚΗ ΗΛΕΚΤΡΟΛΟΓΩΝ

ΟΔΗΓΙΕΣ ΠΡΟΣ ΤΗΛΕΞΕΤΑΖΟΜΕΝΟΥΣ

ΟΔΗΓΙΕΣ ΥΛΗΣ

Η ύλη είναι τα κεφάλαια του βιβλίου που αναφέρονται στο έγγραφο ΑΣΚΗΣΕΙΣ ΒΙΒΛΙΟΥ στο eclass

Τα θέματα των τηλεξετάσεων θα είναι ερωτήσεις πολλαπλής επιλογής . Ο αριθμός των επιλογών είναι από 3 ως 6. Συνήθως 4.

Όλα τα θέματα, ανεξαρτήτως δυσκολίας, θα είναι βαθμολογικά ισοδύναμα μεταξύ τους. Αυτό μειώνει τις απώλειες βαθμών σας όταν δεν θα απαντάτε τις δύσκολες ερωτήσεις .

 Η επιλογή της σωστής απάντησης θα απαιτεί υπολογισμούς, οι οποίοι θα πρέπει να γίνουν σε 5 περίπου λεπτά κατά μέσο όρο. Κάποιες μπορούν να απαντηθούν σε ένα λεπτό με έναν υπολογισμό. Κάποιες που χρειάζονται παραπάνω υπολογισμούς μπορεί να απαιτήσουν και 7-8 λεπτά για να απαντηθούν.

Οι λάθος απαντήσεις βαθμολογούνται αρνητικά: – 0,33 για 3 επιλογές , – 0,25 για 4 επιλογές, – 0,20 για 5 επιλογές, – 0,17 για 6 επιλογές. **Μην απαντάτε στην τύχη.**

Η περιήγηση στις ερωτήσεις θα είναι ελεύθερη. Μπορείτε να γυρίσετε και να αλλάξετε την απάντηση σας σε μια ερώτηση. Μπορείτε να καθαρίσετε την απάντησή σας αν δεν θέλετε τελικά να απαντήσετε τίποτα με το κουμπί «Καθαρισμός της απάντησης σας» που εμφανίζεται κάτω από τις απαντήσεις. Οι απαντήσεις οριστικοποιούνται όλες μαζί στο τέλος.

Δείτε τις ερωτήσεις και ξεκινήστε από τις ευκολότερες.

Η διάρκεια της εξέτασης θα είναι 1,5 ώρα ακριβώς (90 λεπτά). Ο υπόλοιπος χρόνος θα χρησιμοποιηθεί για ταυτοποίηση κλπ.

Ο αριθμός των ερωτήσεων θα είναι 16.

Οι ερωτήσεις πολλαπλής επιλογής που έχω βάλει στην τράπεζα ερωτήσεων του exams.uowm.gr προέρχονται κυρίως από τις λυμένες ασκήσεις/παραδείγματα που σας έδωσα στις διαλέξεις και από τις ασκήσεις του βιβλίου που σας ανέθεσα. Για όλα έχετε τις λύσεις. Εξασκηθείτε. Τα αριθμητικά δεδομένα θα είναι διαφορετικά.

Από τις παραπάνω ασκήσεις έχουν φτιαχτεί μικρές ερωτήσεις που μπήκαν στην τράπεζα ερωτήσεων (πάνω από 500 ερωτήσεις).

Οι ερωτήσεις του/της καθένα/καθεμίας θα επιλεγούν τυχαία από αυτή την τράπεζα. Ο καθένας/ καθεμία θα εξεταστεί στην δική του/της προσωπική δοκιμασία.

Υπάρχει η πιθανότητα να σας πέσει το ίδιο θέμα με άλλα αριθμητικά δεδομένα (μικρή). Μην παραξενευτείτε.

Για οποιοδήποτε πρόβλημα παρουσιαστεί με ενημερώνετε αμέσως, προφορικά. Π.χ. δεν υπάρχει σχήμα, δεν διακρίνω καθαρά το σχήμα, δεν μπορώ να καθαρίσω την απάντησή μου κλπ.

Κάποια ενδεικτικά θέματα από την τράπεζα ερωτήσεων τα έχω αναρτήσει στο eclass

Κώστας Φιλιππίδης , Καθηγητής, kphilippides@uowm.gr

[Μην μου γράφετε στο eclass. Όταν μου γράφετε **να αναφέρετε Μάθημα, ΑΜ, Ονοματεπώνυμο**]